ساڵح یووسفی
ساڵح عەبدوڵڵا نەجمەدین ناسراو بە سەیدا ساڵح یوسفی (ماوەی ژیان:کانوونی دووەمی ١٩١٨ لەزاخۆ تاکوو ٢٥ی حوزەیرانی ١٩٨١ لە بەغدا) کەسایەتی ڕۆژنامەنووس و سیاسی کوردی عێراقی بووە، سەیدا ساڵح یوسفی یەکێکبووە لە دامەزرێنەری پارتی دیموکراتی کوردستان و پارتی ھیوا و چەندین کۆمەڵەی تر، سەیدا ساڵح یوسفی لە ڕۆژی ٢٥ ی حوزەیرانی ١٩٨١ تیرۆرکرا بەھۆی نامەیەکی بۆمبڕێژکراو

دامەزراندن و چوونە پاڵ کۆمەڵە کوردییەکان 
سەیدا ساڵح یوسفی ڕۆڵی ھەبووە لەدامەزراندنی چەندین کۆمەڵەی ڕامیاری (سیاسی) کوردی لەوانە:
 کۆمەڵەی بروسک لە ا کەرێکخراوێکی ڕامیاری بچووک بوو، ھەر لەناوچەی بادینان لە کوردستانی باشوور
 دامەزراندنی کۆمەڵەی ھیوا لەگەڵ چەند کەسایەتییەکی دیار لەوانە دڵدار و ڕەفیق حیلمی
 لەدوای ھەڵوەشانەوەی کۆمەڵەی ھیوا پەیوەندی بە پارتی ڕزگاری کورد کردووە
 لە ساڵی ١٩٤٦ پارتی ھیوا و پارتی شۆڕش یەکیان گرت و پارتی دیموکراتی کوردستان دامەزرا کە سەیدا یەکێک بوو لە دامەزرێنەرانی ئەم حیزبە
 لە ساڵی ١٩٧٦ ڕۆڵی ھەبوو لە ھێنانەکایەی بزووتنەوەی سۆسیالیزمی لە عێراق

پۆستە فەرمییەکان 
 ٢٩ی ئازاری ١٩٧٩ بووە وەزیر
 جێگری سەرۆکی کۆمیتەی دۆستی عێراقی -سۆڤیەتی
 سەرۆکی لقی پێنجی پارتی دیموکراتی کوردستان
 سەرۆکی یەکێتیی نووسەرانی کوردستان
 سەرۆکی کۆمەڵەی ڕۆشەنبیریی کورد
 خاوەن ئیمتیازی گۆڤاری ستێر
 ئەندامی کۆمیتە و ئەنجومەنی ھاریکاری ئاشتیی جیھانیی
 ئەندامی کۆمیتە و ئەنجومەنی ھاریکاری ئاشتیی عێراقی
 بەرپرس و چاودێری سەندیکاری کرێکارانی کوردستان

سەرچاوەکان 

 کوردپێدیا
 خۆزگە
 پۆستە فەرمییەکان لە ویکی کورمانجی وەرگیراون

ناسیۆنالیستە کوردەکان
زاخۆ
سیاسەتوانانی کورد
لەدایکبووانی ١٩١٨
مردووانی ١٩٨١
سیاسەتمەدارە عێراقییەکان
خەڵکی زاخۆ